open-index/open-wikipedia-markdown huggingface dataset:
Broodwortel

duimnael|Broodwortel
Die **broodwortel** word verkry van die **broodwortelplant** (*Manihot esculenta*) en is veral in die tropiese lande 'n belangrike voedselbron. Dit word ook kassawe of maniok genoem. Die wortels bevat baie water en stysel, maar min proteïene, min vitamiene en byna geen vette nie. Dit word hoofsaaklik gebruik vir die setmeel daarin, waarvan onder meer brood gebak kan word.

## Broodwortelplant 
duimnael|Broodwortelplante
Die broodwortelplant is houtagtig en het handvormige blare wat diep ingesny is en meestal uit 5 tot 7 lobbe bestaan. Die setmeel of stysel word in die wortels opgegaar. Die plant aard die beste in ŉ warm, vogtige klimaat, veral tussen ongeveer 30˚ NB of 30˚ SB. Die temperatuur moet verkieslik hoër as 10&nbsp;˚C wees en die reënval kan wissel tussen 500 tot 5000 mm per jaar.  Die volwasse plant is redelik droogtebestand. Broodwortelplante kan in uiters arm grond groei en steeds 'n redelike oes lewer. 

Hulle word normaalweg nie volgens vasgestelde seisoene geoes nie, maar volgens voedselbehoeftes benut. Die groeiperiode is gewoonlik van 6 tot 12 maande, of kan strek tot 18 maande, wanneer dit die beste setmeelproduksie lewer.

## Geskiedenis 
Die plant stam uit Sentraal-Amerika en uit Brasilië. Die Portugese het reeds in 1494 daaroor geskryf en het dit in die 16de eeu na Afrika uitgevoer. In Asië het dit eers in 1835 bekend geword, maar in die tydperk 1919-1941 is 98% van broodwortelmeel op Java geproduseer.

## Voedselbron 
In sommige tropiese gebiede het die broodwortels as gevolg van die geweldige toename in die bevolkingstal die stapelvoedsel geword. Dit het belangrike graangewasse, soos byvoorbeeld rys, vervang en kan wanvoeding veroorsaak as daar nie aanvullende kosse by die dieet gevoeg word nie. Die broodwortel het nie naastenby die voedingswaarde van graan nie en kan met uitsluitlike inname eiwitvlakke gevaarlik laag laat daal. Die jong blare kan egter as 'n groente gebruik word omdat dit ryk is aan eiwitte (proteïene). 

Vir menslike inname moet spesiale voorsorg getref word voordat die broodwortel geëet word. Die wortels bevat 'n sianogeen-glukosied, wat onder die invloed van 'n sekere ensiem blousuur (HCN) vorm. Die gifstof kan verwyder word deur die wortels te rasper, dit te laat gis en daarna te verhit. Deur dit net te kook, kan die ensiem vernietig word, hoewel dit dan nog glukosied bevat, wat op sigself egter nie giftig is nie.  Die belangrikste lande waar die broodwortel gekweek word, is Brasilië, Indonesië, Nigerië, DR Kongo, Thailand, Indië en Burundi. 

Behalwe vir menslike gebruik word die wortels ook as veevoer verwerk en dikwels in die vorm van gedroogte korrels na ander gebiede uitgevoer. In Suid-Afrika word die broodwortel gekweek vir die bereiding van tapioka, 'n korrelrige meelstof wat onder andere in nageregte gebruik word.

## Kyk ook 
**Geotrichum fragrans*

## Verwysings 
## Eksterne skakels
Mogalabi

**Mogalabi** is 'n nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.

## Verwysings
Giba

**Giba** is 'n landelike nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Haramiyida

Die **Haramiyida** is 'n groep (orde) van die **Mammaliaformes**, diere wat 'n nouverwante sustergroep van die regte soogdiere was.

Die groep het in die Trias ontstaan, maar in 2018 is 'n fossiel uit die vroeë Kryt van Noord-Amerika ontdek *Cifellion wahkarmoosuch* wat wys dat die groep lank suksesvol gewees het. Die fossiel word deur Huttenlocker et.al in die familie Hahnodontidae geplaas, waarvan gedink is dat dit regte soogdiere uit die Multituberculata verteenwoordig. Die tande wat voorheen van die Hahnodontidae in Marokko gevind is lyk baie soor Multituberculata-tande maar die skedel van *Cifellion* het getoon dat dit net gesigsbedrog is. 

## Bronnelys 
* Zofia Kielan-Jaworowska, Richard L. Cifelli, and Zhe-Xi Luo, Mammals from the Age of Dinosaurs: Origins, Evolution, and Structure (New York: Columbia University Press, 2004), 249–260.

## Verwysings
Mammaliaformes

duimnael|Morganucodon

Die **Mammaliaformes** is 'n klade wat alle regte soogdiere (Mammalia) en hulle naaste verwantes omvat.

Die oudste Haramiyida stam uit die Laat Trias: *Thomasia* en *Haramiyavia*.
Mammaliaformess is bekend uit die Trias, die Jura en die vroeë Kryt en hulle het in 'n taamlik groot verskeidenheid voorgekom. Van die Haramiyida het in bome geleef en sommige het selfs soos die vlieënde lemurs kon sweef. Van die Docodonta het soos otters in die water geswem. Haramiyida en Docodonta het al 'n vag besit. Een van die anatomiese verskille is die struktuur van die middeloor, wat by regte soogdiere drie gehoorbeentjies het. Twee daarvan het uit bene van die Cynodonta-voorouers se onderkaak ontstaan. By Hadrocodium is hierdie transformasie amper kompleet.  Morganucodon het nog 'n dubbel kaakgewrig: een tussen *os squamosum* en *dentarium* en een tussen *os articulare* en *os quadratum*. In later soogdiere het die articulare en quadratum deel van die midde-oor geword. 
 
## Verwysings
Kastrol

[duimnael|'n Kombuisrak met blinkgeskuurde [koperkastrolle in die kasteel van Vaux-le-Vicomte, Maincy, département Seine-et-Marne, Frankryk]]
'n **Kastrol** is 'n ronde metaalhouer met 'n steel en/of een of twee handvatsels, dikwels ook 'n deksel, gebruik om kos in te kook. Kastrolle kombineer die voordele van kookpotte en braaipanne en het sodoende veelsydige gebruike, van rooster en braai tot soteer en roerbraai. 

Kastrolle word gewoonlik van vlekvrye staal vervaardig en van 'n kern uit koper of aluminium voorsien. Alternatiewe materiale is ekstra harde aluminium of 'n kombinasie van metale. Middelgroot kastrolle (twee tot drie liter) is geskik om souse daarin te reduseer, terwyl kleiner kastrolle (een tot anderhalf liter) gebruik word om sjokolade of botter te smelt of melk te verhit. Groot kastrolle (vier liter of meer) is geskik om sop, pasta of rys te kook en groente te stoom.

## Etimologie 
Die term is ontleen aan die Franse *casserole* "kookpot" en het sy etimologiese oorsprong in die Middel-Franse *casse* "groot lepel" wat op sy beurt afgelei is van die Oksitaanse term *cassa*, die Middel- en Vulgêrlatynse *cattia* "skeplepel" en die Oud-Griekse diminutief *kyathion*, van *kyathos* "bak".

## Verwysings
Gevorderde Versleutelingstandaard

Die **Gevorderde Versleutelingstandaard** ("Advanced Encryption Standard" of **AES**), oorspronklik genoem **Rijndael**, is 'n spesifikasie vir die versleuteling van elektroniese data. Dit is deur die Amerikaanse Nasionale Instituut van Standaarde en Tegnologie (NIST) in 2001 voorgelê.

Dit is saamgestel uit 'n deel van die Rijndael-bloksyfer wat ontwikkel is deur twee Belgiese kriptograwe, Vincent Rijmen en Joan Daemen. Hulle het dit tydens NIST se seleksieproses vir die standaard voorgestel. Rijndael is 'n familie van bloksyfers met verskillende sleutel- en blokgroottes.

Vir AES het NIST drie Rijndael-bloksyfers gekies, elk bestaande uit 128 bisse, maar met verskillende sleutelgroottes: 128, 192 en 256 bisse.

## Sien ook 
*Bloksyfer
*Wereldrekenaar
*Netwerk kriptering
*Rijndael sleutelskedule
*Rijndael S-greep

## Verwysings 
## Eksterne skakels
Henry Howard Molyneux Herbert, 4de Graaf van Carnarvon

**Henry Howard Molyneux Herbert, 4de Graaf van Carnarvon**, PC, DL, FRS, FSA (24 Junie 1831 – 29 Junie 1890), bekend as **Viscount Porchester** van 1833 tot 1849, wat 'n Britse politikus en 'n leier in die Konserwatiewe Party van Brittanje.

Hy het in 1849 die vierde graaf van Carnarvon geword, en in 1866 is hy as die Britse minister van buitelandse sake vir kolonies aangestel. Aangevuur deur die suksesvolle federasie van Kanada wat in 1867 plaasgevind het, wou hy dieselfde federasieskema op Suid-Afrika van toepassing maak. Hy was vasbeslote om die Boererepublieke ook by 'n Britse federasie te betrek.

In die uitvoering van sy beleid het hy die republieke geleidelik deur Britse gebiede laat omring en in 1877 aan sir Theophilus Shepstone opdrag gegee om Transvaal te annekseer. Hy het geglo dat die Vrystaat dan vanself en uit vrye wil by 'n Britse federasie sou aansluit. Die anneksasie van Transvaal het Carnarvon egter in onguns by die Britse regering gebring en groot bitterheid teenoor Brittanje in Suid-Afrika laat ontstaan. In 1878 het hy bedank. Die dorp Carnarvon in die Noord-Kaap is na hom vernoem.

## Bron 
* Wêreldspektrum, 1982,
Giuseppe Conte

**Giuseppe Conte** (Italiaanse uitspraak: [dʒuˈzɛppe ˈkonte]; gebore 8 Augustus 1964) is 'n Italiaanse juris en politikus wat van 1 Junie 2018 tot 13 Februarie 2021 as die 58ste eerste minister van Italië in die 66ste naoorlogse regering gedien het. 

Conte het op 20 Augustus 2019 sy bedanking by President Mattarella ingehandig, na 'n mosie van wantroue in die parlement deur sy onderdane. Hy is egter op 29 Augustus, na oor-en-weer konsultasie, weer deur die president versoek om 'n kabinet saam te stel.

## Verwysings 
|-
C.S. Lewis

**Clive Staples Lewis** (29 November 1898 tot 22 November 1963) was 'n Britse skrywer, Christen apologeet en leketeoloog. Hy het akademiese posisies beklee in Engelse letterkunde aan beide die Universiteit van Oxford (1925–1954) en die Universiteit van Cambridge (1954–1963). Hy is bes bekend vir sy fiksiewerke, veral die boeke *The Screwtape Letters*, *The Chronicles of Narnia*, en *The Space Trilogy*, en ook vir sy nie-fiksie Christelike apologetiek in *Mere Christianity*, *Miracles*, en *The Problem of Pain*.

Lewis het Christelik groot geword, maar het die geloof verlaat tydens adolosensie. Op die ouderdom van 32 jaar het Lewis weer teruggekeer na die Christelike geloof, grootliks te danke aan sy vriend J.R.R. Tolkien (outeur van *The Hobbit* en *The Lord of the Rings*).

Een van sy bekendste aanhalings is:

Ek probeer hier verhoed dat iemand die waarlike dom ding sê wat mense dikwels oor Jesus sê: Ek is bereid om Jesus as 'n groot morele leraar te aanvaar, maar ek kan sy aanspraak dat Hy God is, nie aanvaar nie. Dis een ding wat ons nie moet sê nie. Iemand wat bloot 'n man was en die soort dinge sê wat Jesus gesê het, sou geen morele leermeester wees nie. Hy sou 'n waansinnige wees... of anders sou hy die Duiwel uit die Hel wees. Jy moet kies. Hierdie man was, en is, die Seun van God, of anders 'n malmens of iets ergers. Jy kan Hom as 'n dwaas opsluit, of op Hom spoeg en Hom as 'n duiwel doodmaak; of anders kan jy aan sy voete val en Hom Heer en God noem. Laat ons egter nie moet patroniserende onsin vorendag kom dat Hy 'n groot menslike leermeester was nie. Dít het Hy nie vir ons oop gelaat nie. Dit was nooit sy bedoeling nie.

## Bronne
* 
* 
* Beversluis, John (1985), *C. S. Lewis and the Search for Rational Religion*. Grand Rapids: Eerdmans 

## Eksterne skakels 
* Amptelike webwerf van CS Lewis
* C.S. Lewis > Quotes
* Die Historiese Jesus (Uit The Screwtape Letters)
* Fern-seed and Elephants
Eerste minister van Italië

Die **president van die raad van ministers van die Italiaanse Republiek** (Italiaans: *Presidente del Consiglio dei ministri della Repubblica Italiana*), wat in Italië algemeen na verwys word as die ***Presidente del Consiglio*** en in Afrikaans bekend staan as die **eerste minister van Italië**, is die regeringshoof van die Italiaanse Republiek. 

## Lewende eerste ministers van Italië 

File:Forlani.jpg|Arnaldo Forlani1980–1981
File:Ciriaco De Mita 2010.jpg|Ciriaco De Mita1988–1989
File:Giuliano Amato.jpg|Giuliano Amato1992–19932000–2001
File:Silvio Berlusconi (2010) cropped.jpg|Silvio Berlusconi1994–19952001–20062008–2011
File:Lamberto dini pl.jpg|Lamberto Dini1995–1996
File:Romano_Prodi_2016_crop.jpg|Romano Prodi1996–19982006–2008
File:Massimo_D%E2%80%99Alema_(8812707342)_cropped.jpg|Massimo D'Alema1998–2000
File:Mario Monti - Terre alte 2013.JPG|Mario Monti2011–2013
File:Enrico Letta daticamera.jpg|Enrico Letta2013–2014
File:MatteoRenzi2018 (cropped).jpg|Matteo Renzi2014–2016
File:Paolo Gentiloni 2017.jpg|Paolo Gentiloni2016–2018
File:Giuseppe Conte Official.jpg|Giuseppe Conte2018–2021
File:Mario Draghi 2021 cropped.jpg|Mario Draghi2021–2022
File:Giorgia Meloni Official 2022 (cropped).jpg|Giorgia Meloni2022–nou

## Verwysings
Mabhokisini

**Mabhokisini** is 'n nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Litiumkobaltiet

**Litiumkobaltiet**; IUPAC-naam **litiumkobaltaat-III**; ook **litiumkobalt(III)oksied** is 'n gemengde oksied van litium en kobalt met oksidasietoestand +3 en die formule .

Litiumkobaltiet is 'n vastestof met hoë smeltpunt en 'n gelaagde kristalstruktuur, wat tot die α--tipe behoort.  Die kobaltatome is in oktaëders van suurstofatome en vorm gelaaide lae met formule . Die struktuur is romboëdries met 'n ABCABC-drie-lae-volgorde. Tussen hierdie lae is 'n laag -ione wat die stof elektries neutraal maak.

## Interkalasie 
Die stof word baie as katode-materiaal in litiumioonbatterye aangewend. Die stof se besonder eienskappe berus op die moontlikheid om die litiumione te deïnterkaleer: amper die helfte van hulle kan verwyder word sonder groot wysiging van die kristalstruktuur. Die c-as van die kristalstruktuur word net effens anders.  Die interkalasie / deïnterkalasie – reaksie kan weergegee word as:

: Li_1CoO_2 \to  Li_{1-x}CoO_2 + xLi^{+} + xe^{-} 

Hierdie reaksie verteenwoordig 'n oksidasie van die oksied en die oksidasietoestand van kobalt styg van +3 na waardes groter as 3. Die gevormde oksied is 'n nie-stoigiometriese verbinding met 'n gemengde kobaltoksidasietoestand +3/+4.

## Vervaardiging 
Litiumkobaltiet kan by 'n temperatuur van 900&nbsp;oC uit litiumkarbonaat en  en suurstof vervaardig word:

:6Li_2CO_3 + 4Co_3O_4 +O_2\to 12LiCoO_2 + 6CO_2

Die stof kan by kamertemperatuur gemaklik geoksideer word tot  met , ,  of  en behou sy romboedriese drie-lae-struktuur vir 0,54<x<1. Vir 0,46<x<0,54 word 'n struktuur met 'n monokliniese vervorming gevind. In die bereik 0,54<x<1 vind egter ook 'n subtiele wysiging plaas. Daar is twee weergawes van die romboedriese struktuur, een in die bereik 0,54<x<0,78 en 'n ander een in die bereik 0,94<x<1.  Die bereik daartussen 0,79<x<0,94 is 'n tweefasegebied. Hierdie verskille hang saam met die elektroniese bandstruktuur van die materiaal. Die spintoestand van die -ioon wat deur oksidasie gevorm word verander van hoëspin vir 0,94<x<1 na laespin vir x<0,79. Dit veroorsaak wysigings in die elektriese en magnetiese eienskappe van die stof.

## Verwysings
Spintoestand (d-elektrone)

Die d-elektrone van 'n oorgangsmetaalverbinding kan verskillende **spintoestande** vertoon.

## Simmetrie en ontaarding 
In 'n geïsoleerde atoom of ioon van 'n oorgangsmetaal is die vyf d-orbitale *ontaard*. Dit beteken dat hulle vanweë die sferiese simmetrie dieselfde energie besit. In 'n verbinding of kompleks is die simmetrie laer omdat die spesie buuratome (ligande) het waarmee dit wisselwerking vertoon. Hierdie wisselwerking kan met kristalveldteorie of met ligandveldteorie beskryf word,  maar in altwee gevalle sal die ontaarding in 'n laer simmetrie gedeeltelik opgehef word. Indien die simmetrie oktaëdries is -'n situasie wat volop aangetref word- splits die vyf d-orbitale in twee energievlakke: 'n t2g vlak met laer energie wat drievoudig ontaard is en 'n eg vlak met tweevoudige ontaarding. 

Die grootte van die energieverskil Δ tussen die twee vlakke hang af van watter ligande die ioon of atoom omring. Indien die interaksie klein is het 'n hoëspintoestand soos in die diagram links van 'n d5-ioon (soos ) die laagste totale energie en vorm die grondtoestand. Wanneer die ligande groter invloed uitoefen word die energieverskil Δ groter en word dit energeties voordeliger om die spins te paar soos in die diagram regs. Die rede daarvoor is dat spinparing energie kos en dat in ontaarde vlakke 'n toestand met spins wat almal dieselfde rigting besit die laagste energie besit. Hierdie reël is bekend as Hund se reël.

## Magnetiese eienskappe 
Die magnetiese eienskappe van die twee spintoestande kan baie verskil. In die voorbeeld  hierbo is altwee spintoestande paramagneties, maar die hoëspintoestand het 'n totale spinkwantumgetal S=1/2+1/2+1/2+1/2+1/2 = **5/2**. Die laespintoestand het net S=1/2-1/2+1/2-1/2+1/2 = **1/2**.  In die geval van 'n -ioon wat een elektron meer besit, sal die laespintoestand selfs S=0 besit en hierdie ioon is daardeur diamagneties.
London Festival of Architecture

220px

**Londen, Engeland**

----
**Gehou sedert**
2004

----
**Frekwensie**
Jaarliks

----
**Direkteur** 
Tamsie Thomson

----
**Webtuiste** 
*londonfestivalofarchitecture.org*

----

Die ***London Festival of Architecture*** (kort: ***LFA***) is Europa se grootste argitektuurfees wat jaarliks in die Britse hoofstad gehou word. Londen staan sentraal in die feesprogram as die wêreldspilpunt van eksperimentele argitektuur, die praktiese toepassing van vernuwende argitektoniese gedagtes en debatvoering. Die LFA van 2018 word tussen 1 en 30 Junie gehou, met "identiteit" as hooftema.

Die eerste LFA het in 2004 plaasgevind as *London Architecture Biennale*. Die fees is, soos die naam reeds aandui, tot 2012 tweejaarliks gehou. Vanaf 2013 is 'n jaarlikse argitektuurfees georganiseer. In 2017 het 'n rekordgetal van 400&nbsp;000 besoekers die feesvierings en programme, wat angebied is, bygewoon, terwyl miljoene belangstellendes in die buiteland die LFA-aanbiedings in die media gevolg het.

## Tydlyn van feeste en hooftemas 
## Verwysings
Google Daydream

duimnael|'n Google Daydream-koptoestel van die eerste generasie
**Daydream** is 'n virtuele realiteits-platform wat deur die Amerikaanse onderneming Google ontwikkel is. Dit maak deel uit van meer onlangse weergawes van die mobiele bedryfstelsel Android (Android Nougat 7.1 of nuwer). Versoenbare slimfone, wat aan die platform se harde- en sagteware-vereistes voldoen (hulle word as *Daydream-ready* bemark), kan saam met die Google Daydream View-koptoestel gebruik word.

Die Daydream-platform is in Mei 2016 tydens die Google I/O-ontwikkelaarskonferensie aangekondig, terwyl die eerste virtuele realiteits-koptoestel op 10 November 2016 bekendgestel is. Daydream is Google se tweede skynwerklikheids-platform as opvolger van Google Cardboard wat oorspronklik as 'n lae-koste-stelsel geloods is om verbruikers se belangstelling in skynwerklikheidsprodukte te wek en derhalwe eerder in mobiele toepassings geïntegreer is as in die Android-bedryfstelsel.

Daydream moenie verwar word met die gelyknamige sluimerskerm-toepassing nie wat saam met Android 4.2 in 2012 ingevoer is. Dit is intussen hernoem as *screen saver*.

## Verwysings
Ivan van Zyl

**Ivan van Zyl** (gebore in Pretoria, 30 Junie 1995) is ’n rugbyspeler wat op skrumskakel vir die  in Superrugby speel, asook vir die Blou Bulle in die Curriebekerreeks.

Hy maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 22 jaar.

## Eksterne  skakels 
* 
* Van Zyl se profiel op itsrugby.co.uk
Lega Nord

[duimnael|links|upright|Die huidige leier: [Matteo Salvini]]
duimnael|links|upright|'n *Carroccio* gedurende die feesoptog *Palio di Legnano*
**Lega Nord** (Italiaans: *Noordelike Liga*, ook bekend as **Lega**; volledige naam: *Lega Nord per l’indipendenza della Padania*) is 'n politieke party (volgens sy eie beskouing politieke massabeweging) in Italië, gestig in 1991. Aanvanklik was die party hoofsaaklik in die noorde van Italië aktief waar dit vir die onafhanklikwording van welvarende Noord-Italiaanse streke (as fiktiewe gewes Padanië) en beperkings op immigrasie gepleit het. 

In sy beginjare het lede en aanhangers histories-politieke pelgrimstogte na die bron van die Porivier onderneem wat aan die voet van die Piëmontese bergpiek Monte Viso geleë is. In Italiaanse media is na die Lega Nord dikwels verwys as *Partito del Carroccio*. Die *caroccio* was 'n groot ossewa wat deur die Middeleeuse Italiaanse stadstate en republieke tydens triomfoptogte gebruik is en in Noord-Italië steeds as 'n simbool van stedelike onafhanklikheid beskou word. 'n Ridder met getrokke swaard was deel van hierdie simboliek. Hy herinner aan die Lombardiese Liga se oorwinning oor die magte van keiser Frederik Barbarossa in die 12de eeu en versinnebeeld die stryd teen vreemde oorheersing.

Intussen beskou die Lega homself as 'n party met 'n program vir die hele Italië. Met die algemene verkiesing van 2018 het dit sy naam in ooreenstemming met hierdie beleid vir die nasionale verkiesingsveldtog verander na *Lega*. Ná 'n aantal omwentelinge in die politieke stelsel van Italië met ontbindings, samesmeltings en die stigting van nuwe partye binne alle politieke strominge is Lega Nord die oudste groot party wat steeds aktief is. Sy ledetal beloop meer as 100&nbsp;000. Die huidige partyleier is Matteo Salvini.

Tans is die Lega op pad om Italië se grootste volksparty te word. Twee van Italië se welvarendste en ekonomies voorste nywerheidstreke, Lombardye en Veneto, word deur die Lega Nord geregeer. In die Europese verkiesing op 26 Mei 2019 het die Lega meer as 34 persent van die uitgebragte stemme op hom verenig. Baie van sy kiesers is voormalige aanhangers van Italië se kommunistiese party - 'n feit wat deur buitelandse waarnemers, wat die party as "ver-regs" bestempel, dikwels verswyg word.

## Verwysings 
## Eksterne skakels 
*  leganord.org - Die party se amptelike webwerf
Matteo Salvini

**Matteo Salvini** (; gebore 9 Maart 1973) is 'n Italiaanse joernalis en politikus wat sedert 22 Oktober 2022 as die visepremier van Italië en minister van infrastruktuur en vervoer in die 68ste naoorlogse Italiaanse regering dien. Salvini het ook tussen 1 Junie 2018 en 5 September 2019 as die visepremier en minister van binnelandse sake in die 66ste naoorlogse regering gedien. Hy verteenwoordig die federalistiese party Lega (Nord).

In April 2019 het die Amerikaanse tydskrif *Time* Matteo Salvini onder die 100 invloedrykste persoonlikhede ter wêreld gereken en hom derhalwe op die *Time 100*-lys geplaas.

## Politieke standpunte 
### Kritiek op EU-beleid 
Die Europese Unie se sanksies teen Rusland het talle Italiaanse uitvoerders van landbouprodukte, luukse goedere soos handvervaardigde skoene en ander produkte swaar getref. Salvini, wat as groot bewonderaar van Rusland se president Wladimir Poetin beskou word en "ekstatiese gevoelens" by Marine Le Pen, voorsitter van die Franse *Rassemblement National* gewek het, het EU-sanksies weens Rusland se Krim-anneksasie skerp gekritiseer en daarop gewys dat Turkye met Noord-Siprus selfs 'n deel van die amptelike EU-gebied militêr beset het sonder dat sanksies teen dié land ingestel is.

## Verwysings
KwaMsane

**KwaMsane** is 'n landelike nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.

KwaMsane is histories die tradisionele nedersetting van lede van die Msane-stam, 'n onderafdeling van die Zoeloevolk.

## Sien ook 
* Lys van dorpe in Suid-Afrika

## Verwysings
Vuurseekastaiing

Die **Vuurseekastaiing** (*Astropyga radiata*) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek die kus van Oos-Afrika tot by die noorde van KwaZulu-Natal. Die kastaiing word tot 200 mm groot en is 'n groot spesie. Die kleur kan wissel van geel tot rooi tot donkerbruin. Die stekels is buitengewoon lank. Die v-vormige spasies tussen die stekels is gewoonlik oranje met helder blou kolletjies wat strek van die mond tot by die anus.

Die seedier leef op riwwe in water wat tot 70m diep is, meestal in strandmere en baaie sanderige, rommelagtige gebiede. Hulle leef in groepe saam en vorm groter groepe wanneer daar kuit geskiet word. Die seedier leef saam met sekere garnale, krappe, en jong vissies. Hulle vreet alge. Wanneer gevaar dreig kan die seedier die hoek van die stekels verander na die rigting van die dreigement.

## Galery 

Lêer:Astropyga radiata, black and red.JPG|Swart en oranje spesies in Kenia.
Lêer:Astropyga radiata2.jpg|'n Oranje spesie in die Filippyne.
Lêer:Astropyga radiata3.jpg|'n Ligter spesie in die Filippyne. 
Lêer:Astropyga radiata.jpg|'n Seldsame wit spesie in Hawaii.

## Verwysings 
## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne Skakel 
* http://www.sealifebase.org/summary/Astropyga-radiata.html
Palo Alto

**Palo Alto** [ˌpæloʊ ˈæltoʊ] is 'n nedersetting in die noordwestelike hoek van die administratiewe distrik Santa Clara County in die Amerikaanse deelstaat Kalifornië. Palo Alto, wat in die San Francisco-baaigebied geleë is, word bestuur as 'n sogenaamde *charter city* ('n nedersetting wat sy munisipale regering volgens sy eie statuut - en dus nie Kalifornië se algemene wet nie - gereël het. Sy naam is afgelei van die Spaanse term vir "hoë boom".
duimnael|links|Stylvolle gange en boë op die Stanford-universiteitskampus, met die *Memorial Church* in die agtergrond
duimnael|links|Die *Stanford Memorial Church* is in opdrag van Jane Stanford opgerig ter nagedagtenis aan haar eggenoot Leland. Dit is in 1903 ingewy
Die nedersetting is in 1885 danksy die inisiatief van die nyweraar Leland Stanford Sr. (1824–1893) en sy vrou Jane saam met die Stanford-universiteit gestig. Die universiteit is genoem na en gewy aan hul enigste seun Leland Stanford Jr. wat een jaar tevore tydens 'n reis deur Europa in Italië op die ouderdom van 15 jaar aan ingewandskoors oorlede is. Naas die universiteit se hoofgebou is ook groot dele van sy kampus binne die stadsgrense geleë. 

Palo Alto was byna 'n eeu lank 'n rustige universiteitstad totdat die Stanford-universiteit en die sogenaamde Silicon Valley in sy omgewing in die 1970's en 1980's die spilpunt van ongekende groei en baanbrekende vernuwing in die inligtingstegnologiebedryf geword het. Die universiteit se nuwe rol as die Verenigde State se leidende navorsingsentrum het ingenieurs en ander tegnoloë van dwarsoor die wêreld na Palo Alto gelok.

Al lyk sy stadshorison steeds soos dié van 'n middelgroot rustige stad, huisves Palo Alto tans die hoofkantore van verskeie ondernemings uit die hoëtegnologiebedryf, waaronder Hewlett-Packard (HP Inc.), Hewlett-Packard Enterprise, Space Systems/Loral, VMware, Tesla, Ford Research and Innovation Center, PARC, IDEO, Skype, Palantir Technologies, Houzz en Lockheed Martin Advanced Technology Center. Ander bekende ondernemings soos Apple, Google, Facebook, Logitech, Intuit, Pinterest en PayPal is oorspronklik hier gevestig en het hul hoofkwartiere in die beginfase eweneens in Palo Alto gehad.

'n Ander belangrike werkgewer is die universiteit se mediese sentrum (*Stanford University Medical Center*), bestaande uit *Stanford Health Care* en ''Stanford Children's Health''. Dit word as een van die beste hospitale in die Verenigde State beskou.

## Verwysings
Gestreepte seekastaiing

Die **Gestreepte seekastaiing** (*Echinothrix calamaris*) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek, die Rooisee en die kus van Oos-Afrika tot by die noorde van KwaZulu-Natal. Die kastaiing word tot 50 mm groot.

'n Kenmerk van die kastaiing is dat dit oor twee soorte stekels beskik. Die een soort is lank, dik en hol met wit en swart bande op terwyl die tweede soort kort en wit is; meer soos naalde. Die anale sak het kenmerkende wit kolletjies op. Hulle word gevind in strandmere en rotsriwwe in water wat tot 30 m diep is. Hulle skuil gewoonlik in rotsskeure of onder rotse gedurende die dag en kom uit in die nag. Hulle vreet oor die algemeen alge maar soms ook ongewerweldes.

Aanraking met die kort stekels is baie seer en brand. Klein kardinaalvissies skuil soms in die stekels.

## Galery 

Lêer:Double-spined sea urchin.jpg|Die mees algemeenste vorm
Lêer:43-EastTimor-Dive Tasi-Tolu 03 (Sea urchin)-APiazza.JPG|Die twee tipe stekels verskil
Lêer:Echinothrix calamaris1.jpg|The 5-fold symmetry and blue iridophores are obvious on this picture
Lêer:Echinothrix calamaris.JPG|Spesie met wit primêre stekels.
Lêer:SeaDSC01286.JPG|Donkerder kleur

## Eksterne skakel 
* http://www.sealifebase.org/summary/Echinothrix-calamaris.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Verowerde Gebied

Die **Verowerde Gebied** is ‘n historiese naam vir die oostelike en noordelike deel van die Vrystaat wat aan Lesotho grens.

Dit beslaan die berggebied van Witsieshoek (Phuthaditjaba) ,  die omgewing van Harrismith en Bethlehem en die westelike oewer van die Caledonrivier met die dorpe Fouriesburg, Ficksburg, Clocolan, Thaba Nchu, Ladybrand, Wepener tot by Zastron.

Blanke boere het net na 1840 hulle in die gebied gevestig en gevolglik met die Basoeto’s in botsing gekom. Drie Basoeto-oorloë is gevoer met genl.  J.I.J. Fick en kommandant Louw Wepener as bekendste leiers.  Dit het gelei tot die Verdrag van Thaba Bosigo van 3 April 1866 en verskeie Verdrae van Aliwal-Noord (o.a. in 1858 en 1869). Met die laaste verdrag is ‘n Britse protektoraat oor Basoetoland afgekondig en die gebied wes van die Caledonrivier aan die Vrystaat toegeken. Sedertdien het die landstreek bekendgestaan as die Verowerde Gebied. Reeds in 1867 stig die Vrystaatse Volksraad die dorpe Ladybrand, Ficksburg en Wepener om as buffer teen die Basoeto te dien.

Hierdie Verowerde Gebied sluit van die beste landbougebied (veral vir koring) in suidelike Afrika in. Daarom het die regering van Lesotho in die 1970’s verskeie male gevra dat die gebied aan Lesotho terugbesorg word.

## Sien ook 
*Lys van streeksname in Suid-Afrika

## Bibliografie 
*Ensiklopedie van die wêreld, deel 10. Stellenbosch: Albertyn-uitgewery, 1993. 
*Standard Encyclopaedia of Southern Africa, deel 3. Kaapstad: Nasou, 1971.
*Raper, P.E.: Streekname in Suid-Afrika en Suidwes. Naamkundereeks, nr. 1. Kaapstad: Tafelberg vir die S.A. Naamkundesentrum van die Raad vir Geesteswetenskaplike Navorsing se Instituut vir taal, lettere en  kuns, 1972.
Ophondweni, Mtubatuba

::''Moet nie verwar word met 'n ander Ophondweni in Jozini Plaaslike Munisipaliteit nie''

**Ophondweni** is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Langstekelseekastaiing

Die **Langstekelseekastaiing** (*Diadema setosum*) is 'n seekastaiing wat in die westelike Stille Oseaan asook die Indiese Oseaan voorkom, meer spesifiek, die Rooisee en die kus van Oos-Afrika tot by die noorde van KwaZulu-Natal. Die kastaiing word tot 70 mm groot. Die stekels is normaalweg donker van kleur maar is soms wit. Soms het die spesies met donker stekels wit met donker bande tussen in. Hulle kom voor in water wat tot 30m diep is. Hulle bly soms in groot groepe saam in areas wat versteur is bv. kaaie en waterfront areas. Die seedier vreet alge. Die stekelwonde is in pynlik wanneer dit die vel binnedring.

## Galery 

Lêer:Searchin' for an urchin (Diadema setosum).jpg|Algemene voorkoms
Lêer:Diadema_setosum_qtl1.jpg|Detail van die anale papilla. 
Lêer:Diadema setosum apex.jpg|Naderskoot van die klassieke kenmerke: oranje ring, vyf wit kolletjies, blou iridophores. 
Lêer:Diadema setosum 1.jpg|Spesie met wit stekels. 

## Verwysings 
## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne Skakel 
* http://www.sealifebase.org/summary/Diadema-setosum.html
Curie-Weiss-wet

[duimnael|Die Curie-Weiss-wet vir AF: 'n [antiferromagnetisme|antiferromagneet, P: 'n paramagneet en F: 'n ferromagneet|350px]]
Die **Curie-Weiss-wet** beskryf die gedrag van die paramagnetiese susseptibiliteit vir 'n antiferro-, para- en ferromagneet bokant hulle ordeningstemperature.

Die wet kan geskryf word as:

: \chi = \frac{C}{T- \theta}

C word die Curiekonstante genoem en θ die Weiss-konstante. Altwee verskil van materiaal tot materiaal.

#Vir 'n suiwer paramagneet \theta=0 K 
#Vir 'n antiferromagneet bo sy Néeltemperatuur \theta
#Vir 'n ferromagneet bo sy Curietemperatuur \theta>0
Huhudi

**Huhudi**  is 'n hoofsensusplek in Noordwes, Suid-Afrika. Volgens die 2011-sensus het die nedersetting 'n bevolking van 25&nbsp;457 gehad, waarvan 24&nbsp;518 (96,3%) swart mense was.

## Verwysings
Antiferromagnetisme

**Antiferromagnetisme** is 'n vorm van magnetiese wisselwerking tussen die magnetiese momente in 'n stof wat hierdie momente in teenoorgestelde rigting uitrig.

## Néeltemperatuur 
Antiferromagnete het gewoonlik 'n Néeltemperatuur TN. Onderkant hierdie temperatuur vind ordening van die momente plaas en dit verklein die susseptibiliteit. By hoër temperature gedra die stof min of meer as 'n paramagneet, maar die susseptibiliteit volg 'n gewysigde vorm van die Curie-wet wat as die Curie-Weiss-wet bekend is.

:\chi = \frac{C}{T+\theta} (\theta>0)

Die néeltemperature en Weiss-constantes kan baie van materiaal tot materiaal verskil:

In elektriese isolatore soos in hierdie oxiede kan die elektrone wat die ongepaarde spins dra op een bepaalde plek teenwoordig wees en kan die struktuur van op en neer-gerigte spins taamlik eenvoudig wees. In 'n antiferromagnetiese metaal soos chroom kan die elektrone deur die rooster beweeg. Mens spreek dan van rondloperantiferromagnetisme en in hierdie geval kan die spins 'n golf vorm ('n spindigtheidgolf SDG) wat inpas of uitpas  met die rooster kan loop.

## Verwysings
Rekgaritlhile

**Rekgaritlhile** is 'n township van die dorp Stella in die Noordwesprovinsie van Suid-Afrika. 

## Verwysings
Qokolwane

**Qokolwane** is 'n klein nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Sien ook 
* Lys van dorpe in Suid-Afrika

## Verwysings
Zulwini

**Zulwini** is 'n nedersetting in die Jozini Plaaslike Munisipaliteit, Umkhanyakude-distrik van KwaZulu-Natal provinsie in Suid-Afrika.

## Verwysings
HMS Dreadnought (S101)

Die **HMS** ***Dreadnought*** is die Verenigde Koninkryk se eerste kernaangedrewe duikboot en die sewende vaartuig wat die naam *Dreadnought* gehad het. Die duikboot is te water gelaat op 21 Oktober 1960 by Barrow-in-Furness en was aangedryf deur 'n S5W-reaktor wat by die Verenigde State gekoop is.

Die *Dreadnought* was 78 m lank en 10 m breed; sy kiel is in Junie 1959 gelê. Hy het op die oppervlakte 3&nbsp;500 ton en onder water 4&nbsp;000 ton water verplaas. Sy spoed was 30 knope onder die oppervlakte en het 'n bemanning van 113 gehad. Die duikboot was toegerus met ses torpedobuise in die boeg. Die duikboot is amptelik in diens gestel in April 1963. 

Die *Dreadnought* is as 'n prototipe gebruik wat later tot die *Valiant-klas* duikbote gelei het. In 1971 was dit die eerste duikboot van die Britse Vloot wat by die noordpool na die oppervlakte gekom het.

Die skeepsbemanning was ingenome met die puik standaard van geriewe aan boord: storte, wasgeriewe, droogskoonmaker, groot kombuis, 'n teater, biblioteek en afsonderlike eetplekke vir die senior- en junioroffisiere.

Sy is in 1980 uit diens onttrek.

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
USS George Washington (SSBN-598)

Die '*USS *George Washington''''' was 'n kernaangedrewe duikboot van die Amerikaanse Vloot en die eerste duikboot ooit wat ballistiese missiele gedra het. Die *George Washington* was nie 'n doelgerigte ontwerp nie, maar was omgebou vanaf die eerste USS *Scorpion* en later as die *George Washington* hernoem; die klas is ook na die duikboot vernoem. Die *Scorpion* is in twee gesny en verleng met 39,6 m om sestien missiele te kan dra.

Die duikboot is in Junie 1960 deur *Electric Boat Company* voltooi en op 20 Julie 1960 is die eerste ballistiese missiel suksesvol vanuit die water afgevuur. 'n Tweede missiel is 'n uur later afgevuur. Die missiel tref sy teiken suksesvol na 'n tog van 1&nbsp;770 km. Twee weke later is alle toetse voltooi en die duikboot vertrek na Charleston waar 'n vol vrag van 16 missiele aan boord geneem word. Die 16 missiele het meer slaankrag gehad as die totale bomme wat gedurende die Tweede Wêreldoorlog ontplof het. 

Op 21 Januarie 1961 voltooi die duikboot sy eerste patrollie van 66 dae onderwater, en daarmee begin die *George Washington* sy lewensloop van patrollies. Dit lê 160&nbsp;934 km af oor vier jaar voordat die kernbrandstof aan boord vervang moes word. 

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Susan

**Susan** is'n vroulike gegewe naam, van persiese Lelie blom, van die Ou franse *Susanne*, uit latyns *Susanna*, uit die griekse *Sousanna*, uit hebreeus *Shoshanna*, gelykstaande aan die naam Rose. Dit is'n verbinding van *Shos* betekenis "lily" en *Hannah*, wat beteken "genadig" - dus, letterlik die "genadige lelie," wat is die blom andersins bekend as die roos. 

## Variasies 
* Susana (gegewe naam), Susanna, Susannah
* Suzana, Suzanna, Suzannah
* Susann, Suzan, Suzann
* Susanne (gegewe naam), Suzanne
* Susanne (gegewe naam)
* Suzan (gegewe naam)
* Suzanne
* Suzette (gegewe naam)
* Suzy (gegewe naam)

## Byname 
Algemene byname vir Susan sluit in:

* Sue (dubbelsinnig), Susie, Suzi, Suzy, Suzie, Suze, Sanna, Suzie, Sookie, Sukie, Sukey, Subo, Suus (nederlands)

## In ander tale 
*  (Sousan, Susan) /  (Savsan),  (Sūsan)
*  (Sawsan)
*  (Šušan)
*  (Sushan)
* Sujan in koreaans (수잔)
* 蘇珊 in Cantonese (Soshan)
* Suzanne in die franse en die nederlandse
* Susanne in duits, deens en noors
*  Shoshana (dikwels verkort tot  Shosh,  Shoshi)
* Sosamma in Malabaars
* Zsuzsanna in hongaars
* Susanna in italiaans
*  (Sūzan)
* Susanna, Sanna en Susanne in die sweedse
* Zuzanna of Zane in lets
* Zuzana in tsjeggiese en slowaakse
* Zuzanna, Zuzia in het pools
* Susana in portugees, spaans, saam met'n nuwe uitgevind vorm Azucena (die moderne spaanse woord vir "lily")
* Susanna in katalaans
* Suzana in roemeens
* Susanna in estnies
* Сузана in serwies
* Susen in Switserland
* Сюзанна in russies
* Σουζάνα (Souzana) of Σωσσάνα (Sosana) of Σουσάννα (Sousanna) in grieks
* ܫܘܫܢ of ܫܘܫܢܬ (Shushan of Shushaneh) in die Assiriese/Chaldeër/Aramees/Siriese
* Suzan in turks
* Сусанна in oekraïens
* 
* Süsən in Azerbaijani

## Sien ook 
* Lazy Susan
* Swart-eyed Susan (dubbelsinnig)
* Lys van mense met die naam Susan
* Die SUSAN hoek detector, 'n rekenaar visie algoritme

## Verwysings 
## Eksterne skakels 
* Etimologie van die hebreeuse "shoshana" – basis van die naam "Susan"
Parters

Die **Parters** was 'n volk in die oudheid wat van 235 v.C. - 224 n.C. oor Persië geheers het.

In 245 v.C. rebelleer Andragoras, 'n satraap van die jong Seleukidiese koning Seleukos II teen hom en 'n nomadiese volk uit Sentraal-Asië, die Parni, val die provinsie Partië binne. In 238 v.C. beset hulle die Astavene-distrik en drie jaar later vat hulle leier, Tiridates (Trdat), die hele Partië. 'n Teenaanval van Seleukos misluk en hy verloor ook Hirkanië. Die Seleukiede word na Sirië teruggedryf en Tiridates se broer Arsakes I word die eerste koning van die Partiese Ryk. 

## Verwysings
Secretly Group

***Secretly Group*** is 'n familie van onafhanklike Amerikaanse plaatetikette wat in 1996 in Bloomington, Indiana gevestig is. Die groep bestaan tans uit *Secretly Canadian*, *Jagjaguwar* en *Dead Oceans*. Die eerste etiket, *Secretly Canadian*, is in 1996 deur die broers Chris en Ben Swanson, Eric Weddle en Jonathan Cargill gestig. Die eerste vrystelling was 'n heruitreiking van 'n langspeler wat deur die Amerikaanse sanger en liedjieskrywer June Panic opgeneem is. Weddle het die onderneming later verlaat om die etiket *Family Vineyard* te stig. Die oorblywende drie stigters is in 1999 vergesel deur Darius Van Arman en sy etiket *Jagjaguwar*. 
[duimnael|links|Chris Swanson, medestigter van die *Secretly Group* en die onderneming se voorsitter van die afdeling kunstenaars & repertoire (*President A&R*), op 2 Maart 2019 in die *Kulturhuset*, [Oslo, Noorweë]]
In Februarie 2007 het die vennote agter *Secretly Canadian* en *Jagjaguwar* saam met Phil Waldor, gewese bestuurder van die etiket *Misra Records*, die stigting van 'n derde suster-etiket, *Dead Oceans*, aangekondig. Al drie etikette maak gebruik van gemeenskaplike kantore en personeel in Bloomington, maar handhaaf nogtans hul eie style en estetiese visies. In Junie 2013 het die stigters as vennote by *The Numero Group*, 'n etiket uit Chicago wat hom op heruitreikings toespits, aangesluit. Die onderneming staan sedertdien bekend as *Secretly Group*.

Vrystellings van al vier etikette word deur *Secretly Canadian* se eie verspreider, *Secretly Distribution*, versprei. *Secretly Group* het satellietkantore in New York, Chicago, Londen en Parys. Die Duitse verspreider is *Cargo Records* in Wuppertal, terwyl die etiket-bestuurderes Vivien Mierzkalla in Berlyn werksaam is.

## Verwysings 
## Eksterne skakels 
;Media
----
* *LUMP: Curse of the Contemporary*. Projek van die Britse sangeres en liedjieskryfster Laura Marling en die vervaardiger Mike Lindsay. Debuutalbum *LUMP* vrygestel op 1 Junie 2018 deur *Dead Oceans*. Amptelike videosnit opgelaai deur *Dead Oceans* op YouTube.com
;Onderhoude
----
* *YouTube.com: Sugar High - A Life in Music: Chris Swanson of The Secretly Group*
Reed Smoot

**Reed Smoot** (10 Januarie 1862, Salt Lake City - 9 Februarie 1941, St. Petersburg) was 'n Amerikaanse politikus.

Hy was senator uit die Amerikaanse staat Utah en het tot die Kerk van Jesus Christus van die Heiliges van die Laaste Dae (Mormone) behoort. Hy is veral bekend of selfs berug vanweë die proteksionistiese Hawley-Smoot-doeanewet wat hy saam met Willis Hawley voorgestel het en wat in 1930 deur president Hoover onderteken is. Hierdie wet het hoë invoerregte op talle goedere gehef en ander lande het hierop geantwoord deur hulle eie doeanewette aan te neem. Dit het 'n belangrike bydrae gelewer tot die wêreldwye depressie wat gevolg het.

## Verwysings 
## Eksterne skakels 
*
*Grampa Bill's G.A. Pages: Reed Smoot
*United States Senate's Senate Historical Office
Baumanis

**Baumanis** is 'n Letse van. Noemenswaardige mense met die van sluit in:

* Arnolds Baumanis, Letse sportstoeier
*Hardijs Baumanis (1967-2015), Letse diplomaat
*Herberts Baumanis, Letse naelloper
* Jānis Baumanis (renjaer) (gebore 1992), Letse wedrenbestuurder
* Jānis Frīdrihs Baumanis (1834-1891), Letse argitek
* Kārlis Baumanis (1835-1905), Letse klassieke komponis
* Rudolfs Baumanis (1909-1998), Letse sportskieter
* Valdemārs Baumanis (1905-1992), Letse basketbalspeler en afrigter
Mamaroneck publieke biblioteek

**Mamaroneck publieke biblioteek** is 'n publieke biblioteek geleë in Mamaroneck, New York.

## Adres 
: The Mamaroneck Public Library District
: 136 Prospect Avenue
: Mamaroneck, New York 10543

## Geskiedenis 
Die Mamaroneck publieke biblioteek is gestig in 1923 op die Boston Post Pad. Dit het daar gebly tot 1927, toe skuif dit na 'n nuwe gebou op 136 *Prospect Avenue.*
## Vandag 
Die biblioteek dien meer as 18,000 mense in die dorp van Mamaroneck, New York. Dit is een van die 38 publieke biblioteke in die Westchester Biblioteek Stelsel, in Westchester County.

Die versameling bestaan uit meer as 120,000 boeke en oudiovisuele materiaal. Ongeveer 240,000 items word uit die biblioteek nagegaan elke jaar, teen 'n tempo van byna 100 items per uur.

## Eksterne skakels 
* Mamaroneck Library website
Herberts Baumanis

**Herberts Baumanis** (gebore 5 Januarie 1889, datum van dood onbekend) was 'n Letse naelloper. Hy het meegeding in die mans se 200 m by die 1912 Somer olimpiese Spele en het die Russiese Ryk verteenwoordig.

## Verwysings
USS Seawolf (SSN-575)

Die **USS Seawolf** was 'n kernaangedrewe duikboot van die Amerikaanse Vloot. Dit was die tweede kernaangedrewe duikboot ooit en die ontwerp was geskoei op dié van die *USS Nautilus*. Een wesenlike verskil was dat die duikboot bewapen was. Sy kiel is gelê op 7 September 1953 en is in diens gestel in Maart 1957. Die duikboot is uniek omrede die reaktor verkoel was deur vloeibare natrium. Dit het voordele sowel as nadele gehad.

Die duikboot het veral bekend geword nadat dit op 7 Augustus 1958 geduik het en eers weer na die oppervlak gekom het op 6 Oktober 1958. Die duikboot was dus vir twee maande onderwater en het in dié tyd 13 780 seemyl afgelê. Dit het aan die wêreld die werklike vermoë van 'n ware duikboot gedemonstreer.

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Hardijs Baumanis

**Hardijs Baumanis** (10 Desember 1967 – 6 April 2015) was 'n Letse diplomaat. Hy het gedien as Ambassadeur van Letland aan Litaue en Azerbeidjan van 2010 tot sy dood. Hy is op 6 April 2015 in die Azerbeidjanse hoofstad Bakoe op die ouderdom van 47 oorlede.

## Verwysings
Pieter de Villiers

**Pieter de Villiers** (* 1924 – † 2015) was 'n Suid-Afrikaanse pianis, orrelis en komponis. Hy het aan die Konservatorium vir Musiek van Universiteit van Stellenbosch gestudeer en was daarna aan die SAUK verbonde. Nadat hy 'n tyd lank klavier, orrel en klavesimbel aan die Toonkunsakademie van die Universiteit van Pretoria gedoseer het, is hy in 1965 aangestel as professor in musiek aan die Potchefstroomse Universiteit.

Pieter de Villiers is bekend as pianis, begeleier, kamermusiekspeler, koorafrigter, klavesimbelspeler en komponis. Van sy bekendste werke is: Sewe Boerneefliedjies, Klein Psalmkantate, Pretoria-suite vir klavier en Op die Krovlak.

De Villiers is in 2015 op die ouderdom van 90 in 'n versorgingsoord in Stellenbosch oorlede.

## Verwysings
José Amalfitani-stadion

Die **Estadio José Amalfitani** is 'n sportstadion geleë in die Liniers omgewing van Buenos Aires, Argentinië, naby Liniersstasie. Die stadion is die tuiste van die Argentynse sokkerklub Vélez Sársfield en is ook bekend as *El Fortín de Liniers* of *Vélez Sarsfield*. Die Estadio José Amalfitani is tydens die FIFA Sokker-Wêreldbekertoernooi in 1978 vir drie groepwedstryde gebruik.

## Rugby 
duimnael|links|'n Volgepakte stadion tydens 'n sokkerwedstryd
Die Estadio José Amalfitani is die tuisstadion van die Jaguares, 'n Argentynse superrugbyspan gebaseer in Buenos Aires. Die stadion huisves ook gereeld toetswedstryde van die Argentynse nasionale rugbyspan (die *Los Pumas*).

Met die Springbokke se besoek aan Argentinië in November 2005 by Vélez Sársfield, het hulle teen 'n sterk Pumaspan te staan gekom. Die Pumas het halftyd met 20–16 voorgeloop, voor hulle in die tweede helfte verswak, en die onderspit gedelf het met 34–23.

In die tweede toets in 2006 teen Wallis, by Vélez Sársfield, het die Pumas met 45–27 geseëvier, Argentinië se grootste oorwinning ooit oor Wallis. *Los Pumas* se volgende gaste was die wêreld se topspan, die All Blacks, op Vélez Sársfield. Die All Blacks oorleef 'n Pumas-aanslag in die laaste minute om met 25–19 te wen, en Argentinië van 'n groot opskudding te ontneem.

## Wedstryde 
### FIFA Sokker-Wêreldbekertoernooi in 1978 
## Verwysings 
## Eksterne skakels
Tim McInnerny

**Timothy L.** "**Tim**" **McInnerny** is 'n Amerikaanse akteur en komediant.

## Biografie 
McInnerny is **Timothy L. McInnerny** op 18 September 1956 in Cheadle Hulme, Cheshire in die Verenigde Koninkryk gebore.

## Filmografie 
## Verwysings 
## Eksterne skakels 
*
Royal Cape Yacht Club

duimnael|regs

**Royal Cape Yacht Club** is 'n seiljagklub in die hawe van Kaapstad, Suid-Afrika.

Dit is gestig in 1905 met die naam *Table Bay Yacht Club*, wat in 1914 verander is na *Cape Yacht Club*, ná die samesmelting met die Alfred Rowing Club. Ná die beskermheerskap van die Britse kroon is dit bekroon met die titel 'Royal'. Die Royal Cape Yacht Club is die tuiste van die Kaap na Rio seilwedvaart.

Team Shosholoza was RCYC se inskrywing in die 2007 America's Cup

Internasionale seiljagwedvaarte soos die Whitbread Ras het oornagpunte by RCYC

## Verwysings 
## Eksterne skakels 
* amptelike webwerf